У С Т А В

НА

НАРОДНО ЧИТАЛИЩЕ ,,ПРОБУДА – 1928’’с. БОТРОВ

ГЛАВА ПЪРВА

ОБЩИ ПОЛОЖЕНИЯ

ЧЛ.1: Народно Читалище ,,ПРОБУДА – 1928” с. Ботров е традиционно самоуправляващо се българско културно- просветно сдружение,което изпълнява и държавни културно –просветни задачи в областта на културата.То работи на принципите на доброволността, демократизма и автономията.

ЧЛ.2:В неговата дейност може да участват всички физически лица без ограничения на възраст, пол, политически и религиозни възгледи и етническо самосъзнание.

ЧЛ.3: Читалището е юридическо лице с нестопанска цел.То подлежи на вписване в регистъра на Окръжния съд.

ЧЛ.4: Читалището поддържа отношения на сътрудничество и координация с държавните и общинските органи и организации,на които законите възлагат права и задължения,свързани с неговата дейност,като запазва своята автономия.

ЧЛ.5: Читалището може да се сдружава и с други читалища и сродни организации ,за постигане на своите цели,за провеждане на съвместни дейности и инициативи при условията посочени в ЗНЧ.

ЧЛ.6: Читалището работи във взаимоотношения и с други културни и научни институти учебни заведения, обществени, стопански и нестопански организации,извършващи или подпомагащи културната дейност. То може да влиза в договорни отношения с тези или други структори, без да накърнява своите права и интересите си.

ГЛАВА ВТОРА

ЦЕЛИ,ДЕЙНОСТИ И ЗАДАЧИ

ЧЛ.7.: Целта на читалището е да задоволява потребностите на гражданите свързани с:

1.Развитие и обогатяване на културния живот, социалната и образователна дейност на населението.

2.Запазване на обичаите и традициите на българския народ.

3.Развитие на творческите заложби на подрастващото поколение и приобщаването им към ценностите и постиженията на науката, изкуството и културата.

4.Възпитаване и утвърждаване на националното самосъзнание.

5. Осигуряване на достъп до информация.

ЧЛ.8: За постигане на своята цел читалището извършва следните дейности:

1.Поддържа библиотека, читални, фото-, фоно-,филмо- и видеотеки, както и създава и поддържа електронни информационни мрежи.

2.Организира школи, кръжоци, курсове, кино- и видеопоказ, празненсва , концерти,чествания и младежки дейности.

3.Развива и подпомага любителското художествено творчество.

4.Събира и разпространява знания за родния край.

5.Създава и съхранява музейни колекции съгласно Закона за културното наследство.

6.Предоставя компютърни и интернет услуги.

ЧЛ.9.:Читалище ,,ПРОБУДА – 1928” с. Ботров може да развива и допълнителна стопанска дейност, свързана с предмета на основната му дейност, в съответсвие с действащото законодателство, като използва приходите от нея за постигане на определените в устава цели. Читалището не разпределя печалба.

ГЛАВА ТРЕТА

УЧРЕДЯВАНЕ,ПРЕКРАТЯВАНЕ,ЧЛЕНСТВО

ЧЛ.10:

1.Читалище ,, ПРОБУДА – 1928” с. Ботров‘’е основано през 1928г.

2. То се регистрира в Окръжния съд в съответсвие с &2 от предходните и заключителни разпоредби и в МК в съответствие с чл.10 от ЗНЧ.

3.Всяка промяна на вписаните в съдебния регистър обстоятелства се заявява в съда в съответствие с чл.9,ал.4 от ЗНЧ.

ЧЛ.11:

1.Читалището може да бъде прекратено по решение на Общото събрание,взето в съответсвие с чл.19 и 20 на Устава и вписано в регистъра на Окръжния съд.

2.Читалището може да бъде прекратено и по решение на Окръжния съд,съгласно Чл.27 от ЗНЧ.

ЧЛ.12:Членове на читалище,, ПРОБУДА – 1928” с. Ботров могат да бъдат индивидуални, колективни, почетни, дарители.

ЧЛ.13:

1.Индивидуалните членове са български граждани. Те са действителни и спомагателни.

2. Действителни членове са дееспособни лица, които плащат редовно членския си внос, трябва да са навършили 18г. И да участват в дейността на Читалището.Те имат право да избират и да бъдат избирани. Право на глас имат тези, които са плащали членския си внос за текущата година.

3.Спомагателни членове са лица до 18г., които нямат право да избират и да бъдат избирани и имат съвещателен глас.Те плащат членския си внос в намален размер

4.Членството се учредява или продължава с акта на плащането на членския внос.

Води се регистър на читалищните членове.

5.Членството се прекратява:

\* с писмено заявление на читалищния член

\* когато не участва в дейноста на читалището

\* когато не е платен членския внос в рамките на календарната година

\* когато не участва в три последователни заседания на Общото събрание

\* когато Общото събрание изключи читалищен член за грубо нарушение на Устава, на поведение уронващо доброто име на Читалището или за нанесени стопански и финансови щети в особено големи размери.

6. Нови членове се приемат от Общото събрание.

ЧЛ.14:

ЧЛЕНОВЕТЕ на ЧИТАЛИЩЕ,, ПРОБУДА – 1928” с. Ботров имат право:

1.Да избират ръководни органи и да бъдат избирани в тях, ако най-малко 2г. непосредствено преди избора са били членове на Читалището.

2.Да получават информация за дейността на Читалището.

3.Да участват в обсъждането на дейността на Читалището.

4.Да ползват с предимство неговата база и услугите му.

ЧЛЕНОВЕТЕ на ЧИТАЛИЩЕ,, ПРОБУДА – 1928” с. Ботров са длъжни:

1.Да плащат редовно членския си внос-размер на 1,00 лв.

2. Да спазват Устава на Читалището

3.Да участват според възможностите си в дейността на Читалището.

4.Да опазват недвижимото имущество и да предприемат стъпки за обогатяването му.

5. Да не уронват доброто име и престижа на Читалище , ПРОБУДА – 1928” с. Ботров,

ЧЛ.15:

КОЛЕКТИВНИ членове на Читалище ,, ПРОБУДА – 1928” с. Ботров” могат да бъдат:

1.Професионални стопански организации.

2.Търговски дружества , регистрирани по определения ред, кооперации и сдружения с нестопанска цел.

3. Културно-просветни и любителски клубове,творчески колективи, учебни заведения.

КОЛЕКТИВНИТЕ членове съдействат:

1.За осъществяване на целите на Читалище ,, ПРОБУДА – 1928” с. Ботров

2.Подпомагат финансово дейностите по поддържането и обогатяването на материалната база

3.Имат право на един глас.

ЧЛЕНСТВОТО на колективните членове се учредява и поддържа чрез писмено споразумение или договор, които не могат да накърняват интересите на Читалище,, ПРОБУДА – 1928” с. Ботров

КОЛЕКТИВНОТО членство се прекратява:

1. По писмено искане на колективен член
2. При фактическо прекъсване на взаимоотношенията между колективен член и Читалище,, ПРОБУДА – 1928” с. Ботров в продържение на една календарна година.

ЧЛ.16:Почетните членове на Читалище ,, са български и чужди граждани,ка ПРОБУДА – 1928” с. Ботров кто и дарители с изключителни заслуги към него.

ГЛАВА ЧЕТВЪРТА

УПРАВЛЕНИЕ

ЧЛ.17: Органите за управление на Читалеще ,, ПРОБУДА – 1928” с. Ботров са:

1. Общото събрание
2. Читалищното настоятелство.
3. Проверителна комисия.

ЧЛ.18: Върховен орган на Читалището е Общото събрание. То се състои от всички членове на Читалището , имащи право на глас.

ЧЛ.19: ОБЩОТО СЪБРАНИЕ:

1.Изменя и допълва Устава.

2.Избира и освобождава членове на Настоятелството,

Проверителната комисия и Председателя.

3.Изключва членове на Читалището.

4. Определя основните насоки за дейността на Читалището.

5.Взема решения за членуване или прекратяване на членството в Читалищно сдружение.

6. Приема бюджета на читалището.

7. Приема Годишния отчет до края на януари на следващата година.

8.Обявява почетни членове, в т.ч. дарителите.

9. Отменя решения на органите на Читалище ,, ПРОБУДА – 1928” с. Ботров

10. Взема решения за отнасяне до Съда на незаконосъобразни действия на ръководството или на отделни членове.

11. Взема решение за прекратяване на Читалището. Решенията на Общото събрание са задължителни за другите органи на Читалището.

12.Определя размера на членския внос.

13. Взема решиния за откриване на клонове на Читалището след съгласуване с Общината.

ЧЛ.20: СЪБРАНИЕ

1.Редовно Общо събрание на НЧ, ПРОБУДА – 1928” с. Ботров, се свиква от Настоятелството веднъж годишно.

2.Извънредно Общо събрание на НЧ, ПРОБУДА – 1928” с. Ботров , може да бъде свикано и по искане на Настоятелството , и по искане на Проверителната комисия,и по решение на 1/3 от членовете, имащи право на глас.При отказ на Настоятелството да свика Извънредно Общо събрание до 15 дни от постъпването на искането, Проверителната комисия или 1/3 от членовете на Читалището с право на глас могат да свикат извънредно Общо събрание от свое име

3.Поканата за събранието съдържа: дневния ред, датата, часа, мястото на провеждане и кой го свиква. Поканата трябва да бъде получена срещу подпис или връчена не по късно от 7 дни преди дата на провеждането. В същия срок на общодостъпни места, на вратата на читалището и чрез медиите трябва да бъде залепена покана за събранието.

4.Общото събрание е законно , ако присъстват най-малко половината от имащите право на глас членове на Читалище,, ПРОБУДА – 1928” с. Ботров. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно Общо събрание и не по-малко от половината плюс един от членовете при извънредно Общо събрание.

5.Решенията се вземат с мнозинство на повече от половината от присъстващите членове с право на глас, освен решенията по чл.14,ал.1,т.1,4,10,11,12 от ЗНЧ, които се вземат с мнозинство най-малко от 2/3 от всички членове на Читалището.

6.Две трети от членовете на Общото събрание на НЧ,, ПРОБУДА – 1928” с. Ботров могат да предявят иск пред Окръжния съд по седалището на Читалището за отмяна на решения на Общото събрание, ако то противоречи на Закона или Устава.

7.Искът се предевява в едномесечен срок от узнаването на решението , но не по късно от една година от датата на вземане на решението.

8.Прокурорът може да иска от Окръжния съд по седалището на Читалището да отмени решение на Общото събрание , което противоречи на Закона или Устава в едномесечен срок от узнаване на решението, но не по късно от една година от датата на решението.

ЧЛ.21: ЧИТАЛИЩНОТО НАСТОЯТЕЛСТВО:

ИЗПЪЛНИТЕЛЕН ОРГАН на НЧ,, ПРОБУДА – 1928” с. Ботров е Читалищното настоятелство.

То се състои от 5 члена , избрани за 3/три/ години Те не могат да имат роднински връзки по права и сребрена линия до четвърта степен.

НАСТОЯТЕЛСТВОТО:

1.Свиква Общото събрание и изпълнява взетите от него решения.

2.Подготвя и внася в Общото събрание проект за бюджет на Читалището, следи за изпълнението му и утвърждава щата му.

3. Подготвя и внася в Общото събрание отчет по бюджета и дейността на Читалището.

4. Назначава секретаря на Читалището и утвърждава длъжностната му характеристика.

5. Взема решения относно изпълняването на програмата и и приетия годишен отчет.

6.Взема решения за назначаване на щатния и хонорования персонал и за определяне на хонорарите им и трудовите възнаграждения.

7.Приема годишни планове за работата на Читалището и програмите на отделни колективи.

8.Взема решения за сдружаване на Читалището ,с изключение на решения, свързани по чл.14,ал.1,т.6 от ЗНЧ.

9.Решава въпросите за създаване и закриване на колективи за художествено творчество, школи, курсове и др.

10.Взема решения за стопанисване на читалищното имущество,за придобиване на недвижимо имущество,за отдаване на имущество под наем или под аренда,за определяне размера на таксите, наемите, арендните вноски, за образуване и управление на цилеви фондове, в т. ч. и в изпълнение на дарения.

11.Решава въпросите за откриване и закриване на допълнителни дейности, в това число и стопански, за учредяване и прекратяване на търговски и граждански дружества и за участие в такива, свързани с дейността на Читалището.

12.Взема решения за морално и материално стимулиране и поощряване на читалищни членове и дейци,работещи в Читалището.

НАСТОЯТЕЛСВОТО се свиква на заседание най-малко веднъж на три месеца.При необходимост на тези заседания могат да се канят и други читалищни членове и служители или членове на Проверителната комисия. Настоятелството взема решения с мнозинство повече от половината от членовете си.

ЧЛ.22:

1.Председателят на Читалището се избира пряко от Общото събрание за три години въз основа на чл.17 отЗНЧ

2.Председателят представлява Читалището.

3.Свиква и ръководи заседанията на Настоятелствато и председателства Общото събрание.

4.Сключва и прекратява трудови договори със служителите, съобразно бюджета на Читалището и въз основа на решение на Настоятелството. Сключва и прекратява трудови договори със секретаря въз основа на решение на Настоятелството и контролира работата му по текущата дейност. Изготвя длъжностната му характеристика.

5.Отчита дейността си пред Читалищното настоятелство.

ЧЛ.23:

1.Секретаря на Читалището:

- организира изпълнението на решенията на Настоятелството, включително решенията за изпълнението на бюджета

- организира текущата основна и допълнителна дейност

- отговаря за работата на щатния и хонорования персонал

- представлява Читалището заедно и поотделно с Председателя

2.Секретаря не може да е в роднински връзки с членовете на Настоятелството и на Проверителната комисия по права и по сребрена линия до четвърта степен, както и да бъде съпруг или съпруга на Председателя на Читалището.

ЧЛ.24:

1.ПРОВЕРИТЕЛНАТА КОМИСИЯ се състои от 3 /трима/ членове, избрани за 3/три/ години. Не могат да бъдат членове лица, които са в трудово-правни отношения с Читалището или са роднини на членове на Настоятелството, на Председателя и Секретаря

по права линия, съпрузи, братя, сестри и роднини по сватовство от първа степен.

2.Проверителната комисия осъществява контрол върху дейността на Настоятелството, Председателя, Секретаря на Читалището по спазване Закона и Устава и решенията на Общото събрание.

3.При констатиране на нарушения Проверителната комисия уведомява Общото събрание на Читалището , а при данни за извършено престъпление-органите на Прокуратурата .

4.Комисията взема решения с мнозинство повече от половината.

ЧЛ.25:Когато поради смърт, трайна физическа невъзможност или подаване на оставка Председателя на Читалището престане да изпълнява задълженията си, или когато поради същите причини Настоятелството или Проверителната комисия останат с по-малко членове от предвидените в чл.21,ал.1 и чл.22 и чл.24, в срок от два месеца ,Общото събрание избира нов Председател или попълва състава на съответния орган.

ЧЛ.26: Не могат да бъдат избирани за членове на Настоятелството и Проверителната комисия и лица,които са осъждани или лишавани от свобода за умишлени престъпления от общ характер.

ЧЛ.27: Членове на Настоятелството,включително Председателят и Секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на Читалището.

ГЛАВА ПЕТА

ИМУЩЕСТВО И ФИНАНСИ

ЧЛ.28: Имуществото на Читалището се състои от собствени недвижими имоти,движими имоти,ценни книжа,авторски права, вземания и от предоставени за безвъзмездно ползване на недвижими имоти.

ЧЛ.29:Народното читалище полага еднакви грижи на добър стопанин за опазване и обогатяване както на собственото ,така и на ползваното имущество.

ЧЛ.30:Читалището набира средсва от следните източници:

1.Членски внос

2.Културно-просветна и информационна дейност,вкючително школи и курсове

3.Субсидия от държавния и общински бюджет

4.Наеми от движимо и недвижимо имущество

5.Дарения и завещания

6.Други приходи,включително от стопанска дейност

ЧЛ.31:Единният читалищен бюджет се формира от всички приходоизточници-собсвени и от субсидии

ЧЛ.32:Читалищното настоятелство изготвя годишния отчит за приходите и разходите,които се приемат от Общото събрание

ЧЛ.33:Отчетът на изразходваните от бюджета средсва се представя в Общината,на чиято територия се намира Читалището в срок до 31 март на следващата година.

ЧЛ.34:Председателят на Читалището на територията на Общината ежегодно,в срок до 10 ноември представя на Кмета предложения за своята дейност през следващата година.

1.Кмета на Общината внася направените предложения в Общинския съвет, който приема годишна програма за развитие на читалищната дейност в Общината.

2.Програмата по ал. 1 се изпълнява от Читалището въз основа на финансово обезпечени договори,сключени с Кмета на Общината.

3.Председателят на Читалището представя ежегодно до 31 март пред Кмета на Общината и Общинския съвет доклад за осъществените читалищни дейности в изпълнение на програмата по ал.1 и за изразходваните от бюджета средсва през предходната година.

4.Докладите по ал. 3 на читалищата на територията на една Община се обсъждат отОбщинския съвет на първото открито заседание след 31 март с участието на представителите на Народните читалища- вносители на докладите.

СЧЕТОВОДНАТА ДЕЙНОСТ СЕ ВОДИ В СЪОТВЕТСТВИЕ СЪС ЗАКОНА ЗА СЧЕТОВОДСТВОТО И ПОДЗАКОНОВИТЕ ДОКУМЕНТИ

ГЛАВА ШЕСТА

ПРЕКРАТЯВАНЕ

ЧЛ.35: Читалището може да бъде прекратено по решение на Общото събрание или на Окръжния съд.

ЧЛ.36:Окръжният съд постановява решение за прекратяване на Читалището ако:

1.Дейността му противоречи на ЗНЧ, Устава и добрите нрави.

2.Имуществото му не се ползва според целите на Читалището и при трайна невъзможност Читалището да действа.

3.Е налице трайна невъзможност Читалището да действа или не развива дейност за периода две години. В тези случаи Министърът на културата изпраща сигнал до Прокурора за констатирана липса на дейност на Читалището.

4. Не е учредено по законния ред.

5.Е обявено в несъстоятелност.

6. Прекратяване на Читалището по решение на Окръжния съд може да бъде постановено по искане на Прокурора, направено самостоятелно или след подаден сигнал от Министъра на културата.

7.Прекратяването на Читалището по искане на Прокурора се вписва служебно.

8.За неуредени в ЗНЧ случаи се прилага Законът за юридическите лица с нестопанска цел.

ГЛАВА СЕДМА

ЗАКЛЮЧИТЕЛНИ РАЗПОРЕДБИ

1.Читалището има име -,, ПРОБУДА 1928” с. Ботров

2.Читалището има кръгъл печат,надпис Народно Читалище,, ПРОБУДА – 1928” с. Ботров с окръжност в средата с годината на основаване-1927г.

3.Празникът на Читалището е 22 септември.

СПИСЪК НА НАСТОЯТЕЛСТВОТО И ПРОВЕРИТЕЛНАТА КОМИСИЯ

на Народно читалище „ Пробуда 1928” с. Ботров, общ.Бяла, обл. Русе

1. Дилек Ахмедова Феимова –председател

2. Лейман Абдулова Исмаилова – секретар

3. Мизели Адилова Мустафова –член

4. Лейля Мустафова Юсеинова –член

проверителната комисия

1. Илкнур Ибрямова Мехмедова

2. Айсен Рамаданова Мюймюнова

3. Йорданка Маринова Димитрова

# НАРОДНО ЧИТАЛИЩЕ „ПРОБУДА-1928”- БОТРОВ

### ИЗПЪЛНЕНИ МЕРОПРИЯТИЯ

### ЗА 2019 г.

### месец Януари

21.01. ЧЕСТВАНЕ НА „ БАБИНДЕН” – ДЕН НА РОДИЛНАТА ПОМОЩ,СПАЗВАНЕ НА ОБИЧАЯ. ОРГАНИЗИРА СЕ В МАГАЗИНА НА НАРКООП ОТ НАСТОЯТЕЛСТВОТО И СЕКРЕТАРЯ.

ДА

### месец Февруари

14.02.” ТРИФОН ЗАРЕЗАН”- ДЕН НА ЛОЗАРЯ. ОРГАНИЗИРАНЕ НА ТЪРЖЕСТВО С ХОРАТА ОТ СЕЛОТО.

ДА

19.02. ВИТРИНА ЗА ГОДИШНИНАТА ОТ СМЪРТТА НА АПОСТОЛА НАПРАВЕНА ЗАЕДНО С ДЕЦАТА ОТ СЕЛОТО.

ДА

### месец Март

01.03. ЧЕСТВАНЕ ДЕНЯ НА САМОДЕЕЦА И БАБА МАРТА. ВРЪЗВАНЕ МАРТЕНИЦИ НА ДЕЦАТА И ЖИТЕЛИТЕ НА СЕЛОТО.

ДА

### 08.03. ЧЕСТВАНЕ НА 8 – МИ МАРТ. ПОКАНВАТ СЕ ВСИЧКИ ЖЕНИ НА СЕЛОТО И СЕ ПОДГОТВЯ ПРОГРАМА С УЧАСТИЕТО НА ПЕВЧЕСКА ГРУПА „ЗРАВЕЦ” –с. БОТРОВ

ДА

22.03. ОТБЕЛЯЗВАНЕ НА ПЪРВА ПРОЛЕТ С ТАНЦИ И ВЕСЕЛИЕ С ЖИТЕЛИТЕ НА СЕЛОТО.

ДА

### месец Април

20.04.” ЛАЗАРОВДЕН” МАЛКИ МОМИ ИЗ ДВОР ОДАТ ОЙ ЛАЗАРЕ , ЛАЗАРЕ .”

С УЧАСТИЕТО НА МОМИЧЕТАТА ОТ СЕЛОТО.

ДА

### месец Май

24.05. ОТБЕЛЯЗВАМЕ ДЕНЯ НА „ СЛАВЯНСКАТА ПИСМЕНОСТ И КУЛТУРА”

С ДЕЦАТА ОТ СЕЛОТО СЕ ПРАВЯТ ВЕНЦИ И СЕ ПЕЯТ ПЕСНИ ПО СЛУЧАЙ ПРАЗНИКА. ОРГАНИЗАТОР БИБЛИОТЕКАРЯ.

ДА

### месец Септември

21.09. ПРАЗНИК НА СЕЛОТО - „ СЪБОР”

ОРГАНИЗИРА СЕ ПРАЗНИК В КОЙТО УЧАСТВА И ГРУПА „ЗДРАВЕЦ „ И СЕ ПОКАНВАТ ЖИТЕЛИТЕ НА СЕЛОТО ДА СЕ ВЕСЕЛЯТ С НАРОДНИ ХОРА И ТАНЦИ.

ДА

### месец Декември

24.12. „ ДЯДО КОЛЕДА”- РАЗДАВА ПОДАРЪЦИ НА ДЕЦАТА.

ДА

28.12. ПОСРЕЩАНЕ НА „ НОВА ГОДИНА”- ОБЩОСЕЛСКИ ПРАЗНИК.

ПРЕДСЕДАТЕЛ /ДИЛЕК ФЕИМОВА/

# КУЛТУРЕН КАЛЕНДАР

# НА Н.Ч. „ПРОБУДА – 1928” с. БОТРОВ

# ЗА 2020г.

### м. Януари

### 21.01.2020 г. Тържествено отбелязване на празника „Бабинден”

### Отговорник :Библиотекаря

### м. Февруари

### 14.02.2020 г. Тържествено отбелязване на празника на лозаря:”Трифон зарезан”

### 19.02.2020 г. Кът – витрина посветена на 147 г. от смъртта на Апостола.

### Отговорник: Библиотекаря

м.Март

### 01.03.2020 г. „Баба Марта” – връзване на мартеници на децата и жителите на селото.

### 08.03.2020 г. Празник посветен на жената.

### 22.03.2020 г. Отбелязване на „Първа пролет”

### Отговорник: Библиотекаря

### м. Април

### 20.04.2020 г. „Лазаровден”

### Отговорник: Библиотекаря

### м.Май

### 24.05.2020 г. „Ден на славянската писменост и култура”

### Отговорник: Библиотекаря

### м.Септември

### 21.09.2020г. „Празник на селото – събор”

### Отговорник: Библиотекаря

### м. Декември

### 24.12.2020 г. „Дядо Коледа” – раздава подаръци на децата

### 28.12.2020г. Посрещане на „Нова Година” – общоселски празник

### Отговорник: Библиотекаря

### с.Ботров Изготвил:……….

### /Л.Исмаилова/

### 

### 